  Наталья Тетерина 18-24 тулыспалэ Удмуртие Россилэн 5 улосвылъёсысьтыз 200 пиналъёс но егитъёс Хоръя огъяросси лагере кырӟан быгатонлыкъёссэс азинтыны люкаськозы. Ужрад элькунын нырысьсэ ортчоз но Атыкай музъемез утисьлэн нуналэзлы но Михаил Калашниковлэн 100 ар тырмонэзлы тупатэмын луоз. Со сярысь улосвылысь Лулчеберетъя министерстволэн пресс-службаез ивортэ. Лагере духовной, классика, калык но туала крезьгурез быдэсъясь коллективъёс пыриськозы. Ужрад улсын кырӟасьёс, хорен кивалтӥсьёс, дирижёръёс но хор крезьгуръя ӧнерчиос тодон-валанъёсынызы люкиськозы.  Хоръя огъяросси лагерь – со трос тунсыко ужрадъёс, соос пӧлын тодмо дышетӥсьёсын мастер-классъёс, усьтэм репетициос, творчествоя пумиськонъёс, Удмуртилэн тужгес усто площадкаосаз но П.И. Чайковскийлэн вордскем Вотка караз концертъёс Удмуртиысь Лулчеберетъя министерстволэн пресс-службаезОзьы ик лагерьлэн программаяз кенешон ужрадъёс чакламын. Коллективъёслэн кивалтӥсьёссы но ӧнерчиос нылпиослэн но егитъёслэн хоръёссэс азинтон луонлыкъёс сярысь вераськозы. Сменалэн валтӥсь ужрадъёсыз луозы Атыкай музъемез утисьёслы сӥзем Патриотической но духовной крезьгуръя огъяросси фестиваль но бадӟым гала-концерт. Пусъём, Хоръя огъяросси лагерез Удмуртиысь Крезьгуръя огазеяськонлэн кивалтӥсез Валерий Митрофанов кичӧлтэмен Удмуртиысь Крезьгуръя огазеяськон но Калык творчествоя элькун юрт радъяло. Ӵектос Россиысь азьмуртлэн фондысьтыз грант чотын быдэстӥське.  Тодэ вайытом, кылем арын инвожое Удмуртиын эктонъя калыккуспо лагерь ортчиз.  Тегъёс: Лулчеберет Ижкар егитъёс Удмуртия пиналъёс кырӟан крезьгур  